Mosetsanyana wa dingwaga tse tharo o beteletswe
– Kgosi Sibangani Mosojane wa Mosojane a re o tshwenngwa ke dikgogakgogano tsa bogosi tse di diragalang mo kgaolong ya Bokone Botlhaba. Mo potsolotsong le  A re bontsi jwa tsone di diragala thata fa go tla nako ya peo ya kgosi. O tlhalositse fa di sa tshwanela go diragala ka go na le bogogi jo bo eteletseng matlo a bogosi pele, ba ba itseng tsamaiso yotlhe e bile ba na le lesedi gore bogosi bo tsamaya jang. Kgosi Mosojane a re go lwela bogosi go tlhabisa ditlhong ka go supa fa ba ntlo ya bogosi ba sa dire tiro ka boammaruri. A re bogologolo go ne go sena dintwa tsa bogosi ka dikgosi di ne di sa duelwe. A re dikgang tsa mofuta o, di diela morafe nako ya go godisa metse, a tlatsa ka go re gantsi kgosi yo o tlhomilweng ka medumo le dikgogakgogano o felela e sena seriti e bile a sa tlotlwe. E rile a sedimosa ka dikgogakgogano tse di tsweletseng ka bogosi jwa Ditladi, Kgosi Mosojane o supa fa se se supa boitseme, go tlhoka nnete le tirisanyo mmogo magareng ga maloko a ntlo ya bogosi. Kgosi Mosojane a re o eletsa gore tsamaiso ya bogosi jwa kgaolo ya Bokone Botlhaba e tokafale, a ikuela mo malokong a matlo a bogosi go dirisana le dikgosi le go di fa bogakolodi. A re kgosi a seka a bereka le maloko a komiti ya ditlhabololo tsa metse fela. BOKHUTLO